వ్యవసాయ పంచాంగం

thumb
పంచాంగంను అనుసరించి చేసే వ్యవసాయంను **వ్యవసాయ పంచాంగం** అంటారు. ఆంధ్రప్రదేశ్‍తో పాటు దాదాపు ప్రపంచంలోని అన్ని ప్రాంతాలలో స్థానిక పంచాంగాన్ని అనుసరించి వ్యవసాయం చేస్తుంటారు. పంచాంగాన్ని అనుసరించి వేసే పంటల వలన పంట సులభంగా బతకడమే కాకుండా అధిక దిగుబడులు రావడానికి అవకాశాలున్నాయి.

## వివిధ కార్తెల్లో చేయవలసిన వ్యవసాయ పనులు
### అశ్వని కార్తె
ప్రధాన వ్యాసం వ్యవసాయ పంచాంగం - అశ్వని కార్తె

సజ్జ : వేసవి పైరు కోతలు
వరి : కోతలు, కత్తెరకు (కృత్తిక) వరి నారు పోయుట.

జొన్న : వేసవి జొన్న పంట సాగు.

మొక్కజొన్న : వేసవి పంట విత్తుట.

వేరుశనగ : త్రవ్వకాలు

### భరణి కార్తె
ప్రధాన వ్యాసం వ్యవసాయ పంచాంగం - భరణి కార్తె

వేసవి పనులు

### కృత్తిక కార్తె
ప్రధాన వ్యాసం వ్యవసాయ పంచాంగం - కృత్తిక కార్తె

వేసవి పనులు

### రోహిణి - మృగశిర కార్తెలు
ప్రధాన వ్యాసం వ్యవసాయ పంచాంగం - రోహిణి కార్తె మరియువ్యవసాయ పంచాంగం - మృగశిర కార్తె

వరి : సార్వ లేక అబి వరినారు పోయుట, వరి వేయబోయే పొలాల్లో ఎరువులు వేయుట.

మొక్కజొన్న : దమ్ములు చేయుట. ఎరువులు వేసి దుక్కులు దున్నుట, ఖరీఫ్ పంటలను విత్తుట.

కాయ ధాన్యాలు : తక్కువ పంటకాలపు పెసర, మినుము, కంది విత్తుట, అంతర కృషి చేయుట.

గోగు : రసాయనిక ఎరువులు వేయుట.

పసుపు : భూమిని తయారు చేయుట, ఎరువులు వేయుట, విత్తనం వేయుట (కడప, కరీంనగర్, నిజామాబాద్ జిల్లాలలో)

కూరగాయాలు : బెండ, గోరుచిక్కుడు విత్తుట, గుమ్మడి, సొర, పొట్ల, కాకర పాదులు పెట్టుట.

సజ్జ : ఎరువులు వేసి దుక్కులు దున్నుట.

ప్రత్తి : ఎరువులు వేసి దుక్కులు దున్నుట. విత్తనం వేయుట.

పండ్లు : ద్రాక్షకు క్రిమి సంహారక మందులు చల్లుట, ఎరువులు వేయుట, నిమ్మకు ఎరువులు, రేగు, దానిమ్మ మొక్కల నాట్లు. (అంటు కట్టే మొక్కలకు మామిడి టెంకలు నాటడం).

వేరుశనగ : రసాయనిక ఎరువులు వేసి విత్తుట.

సువాసన మొక్కలు : రూషాకామంచి, పాల్మా రోజా విత్తనాలు చల్లటం.

### ఆర్ధ్ర కార్తె
ప్రధాన వ్యాసం వ్యవసాయ పంచాంగం - ఆర్ధ్ర కార్తె

వరి : నారుమళ్లలో అంతరకృషి, సస్యరక్షణ

జొన్న : దుక్కులు దున్నుట, రసాయనిక ఎరువులు వేయుట, విత్తనం వేయుట.

మొక్కజొన్న : సస్యరక్షణ - రెండవ దఫా ఎరువులు వేయుట.

ప్రత్తి : అంతరకృషి, మొక్కలను పలుచన చేయుట.

గోగు : అంతరకృషి, మొక్కలను పలుచన చేయుట.

పండ్లు : అరటి, మామిడి, జామనాట్లు, కొబ్బరి చెట్లకు ఎరువులు వేయుట, రేగు, దానిమ్మ నాట్లు.

పప్పుధాన్యాలు : వర్షాలు ఆలస్యం అయినచో కంది విత్తుటకు భూమిని తయారు చేయుట - విత్తుట.

కూరగాయలు : బీర, సొర, పొట్ల, గుమ్మడి విత్తుట.

సువాసన మొక్కలు : నిమ్మగడ్డి, కామాక్షిగడ్డి, సిట్రొనెల్లా నాట్లు.

### పునర్వసు కార్తె
ప్రధాన వ్యాసం వ్యవసాయ పంచాంగం - పునర్వసు కార్తె
 
వరి : సార్వా లేక అబి వరినాట్లు, ముందుగా నాటిన వరిలో అంతరకృషి, సస్యరక్షణ.

సజ్జ : రసాయనిక ఎరువులు వేసి పునాస లేక ఖరీఫ్ పైరు విత్తుట.

వేరుశనగ : అంతరకృషి, సస్యరక్షణ.

ఆముదం : రసాయనిక ఎరువులు వేసి విత్తుట.

మిరప : నారుమళ్లలో విత్తులు జల్లుట.

పసుపు : దుగ్గిరాల ప్రాంతంలో నాట్లకు భూమిని తయారు చేయుట, ఎరువులు వేయుట, గోదావరి ప్రాంతంలో పైరులో కలుపు తీయుట, గొప్పు త్రవ్వుట, (త్రవ్వటం).

పూలు : చేమంతి నారు పోయుట, గులాబి, మల్లె కనకాంబరం చెట్లకు ఎరువులు వేయుట. సస్యరక్షణ.

జొన్న : పునాస లేక ఖరీఫ్ జొన్న విత్తుట. విత్తిన పంటకు ఎరువులు వేయుట. సస్యరక్షణ.

మొక్కజొన్న : అంతరకృషి, సస్యరక్షణ. నెలాఖరులో ఎరువులు వేయుట.

పసుపు : దుగ్గిరాల ప్రాంతంలో పసుపు నాట్లు.

చెరకు : సస్యరక్షణ, ఎరువులు వేయుట.

పండ్లు : మామిడి, నిమ్మ, నారింజ, అరటి, సపోటాలకు ఎరువులు వేయుట, ద్రాక్ష తీగలను పారించుట, మందులు చల్లుట. జామ, సపోటాలకు అంట్లు కట్టుట. దానిమ్మ, రేగు, అనాస నాట్లు వేయుట.

కొర్ర : ఎరువులు వేయుట, దుక్కి తయారు చేయుట.

వేరుశనగ : అంతరకృషి, సస్యరక్షణ.

ఆముదం : కలుపు తీయుట, సస్య రక్షణ.

మిరప : నారుమళ్ళలో సస్యరక్షణ.

కూరగాయలు : చేమ, వంగనాట్లు.

సువాసన మొక్కలు : కామంచి గడ్డి, నిమ్మగడ్డి మొక్కల నాట్లు.

### పుష్యమి కార్తె
ప్రధాన వ్యాసం వ్యవసాయ పంచాంగం - పుష్యమి కార్తె

వరి : సస్యరక్షణ, రసాయనిక ఎరువులు వేయుట.

జొన్న : అంతరకృషి, మొక్కలు పలుచన చేయుట, సస్యరక్షణ.

మొక్కజొన్న : అంతరకృషి, సస్యరక్షణ.

కొర్ర : విత్తనం వేయుట.

మిరప : నాట్లకు భూమి తయారు చేయుట.

పొగాకు : నారుమళ్లు తయారు చేయుట.

పండ్లు : తక్కువ వర్షపాతం గల ప్రాంతాల్లో నిమ్మ జాతి మొక్కలు నాటుట. దానిమ్మ, రేగు, అనాస నాట్లు.

వనమహోత్సవం : చెట్లనాట్లకు తయారీ, పొలాల గట్లపై చెట్లనాట్లకు తయారి.

పశువులు : దొమ్మ, పారుడు, గురక, గాలికుంటు, యితర వ్యాధుల నుండి కాపాడుటకు చర్యలు.

### ఆశ్లేష కార్తె
ప్రధాన వ్యాసం వ్యవసాయ పంచాంగం - ఆశ్లేష కార్తె

జొన్న : అంతరకృషి, రెండవ దఫా ఎరువులు వేయుట, సస్యరక్షణ

సజ్జ : అంతరకృషి, సస్యరక్షణ

వేరుశనగ : సస్యరక్షణ.

ఆముదం : రసాయనిక ఎరువులు వేయుట, అంతరకృషి, సస్యరక్షణ.

మిరప : నారుమళ్ళలో సస్యరక్షణ.

పొగాకు : నారుపోయుట, తర్వాత సస్యరక్షణ.

పసుపు : అర్మూర్, మెట్టుపల్లి, కోరట్ల, జగిత్యాల ప్రాంతాల్లో పసుపులో కలుపు తీయుట, ఎరువులు వేయుట, కృష్ణా జిల్లాలో భూమిని తయారు చేయుట, విత్తడం పూర్తి చేయుట.

వరి : అంతరకృషి, సస్యరక్షణ, ఉల్లికోడు తట్టుకొనే రకాల నాట్లు పూర్తిచేయుట.

మొక్కజొన్న : రసాయనిక ఎరువులు వేయుట.

కొర్ర : ఆలస్యంగా వర్షాలు పడినచో వెంటనే విత్తనం వేయుట.

రాగి : మే నెలలో విత్తిన రాగి కోతలు.

కాయధాన్యాలు : తక్కువ పంటకాలపు పెసర, మినుము కోతలు, కంది పంటకు కలుపు తీయుట.

ప్రత్తి : అంతరకృషి, రసాయనిక ఎరువులు వేయుట.

### మాఘ కార్తె
ప్రధాన వ్యాసం వ్యవసాయ పంచాంగం - మాఘ కార్తె

జొన్న : మాఘీ జొన్నకు నేల తయారీ.

సజ్జ : సస్యరక్షణ.

కొర్ర : రసాయనిక ఎరువులు వేసి అంతరకృషి చేయుట.

ఆముదం : అంతరకృషి, సస్యరక్షణ, దాసరి పురుగు నివారణ

పొగాకు : నారుమళ్ళలో సస్యరక్షణ, పొగాకు వేయు చేలలో దుక్కులు తయారు చేయుట.

పసుపు : మే, జూన్, జూలై నెలల్లో నాటిన పైరులో సస్యరక్షణ, ఎరువులు వేయుట.

వరి : సస్యరక్షణ, కలుపు తీయుట, రెండవ దఫా ఎరువులు వేయుట.

కాయధాన్యాలు : తక్కువ పంటకాలపు మినుము పంటకు వస్తుంది.

వేరుశనగ : సస్యరక్షణ.

ప్రత్తి : సస్యరక్షణ

మిరప : నారుమడిలో సస్యరక్షణ, నాట్లకు దుక్కులు తయారు చేయుట.

పశుగ్రాసాలు : చలికాలపు పశుగ్రాసాల నాట్లకు నేలను తయారు చేయుట, విత్తనం సేకరించుట.

పశువులు : వ్యాధులు రాకుండా టీకాలు వేయించుట.

చేపల పెంపకం : మడుగులు నిర్మించుట, విత్తనం సేకరించుట.

అటవీ శాస్త్రం : మెట్టపొలాల గట్లపై చెట్లు నాటుట.

పండ్లు : జీడిమామిడి తోటల నాట్లు, మామిడి మొక్కల నాట్లు, ఎరువులు వేయుట.

### పుబ్బ కార్తె
ప్రధాన వ్యాసం వ్యవసాయ పంచాంగం - పుబ్బ కార్తె

వరి : రసాయనిక ఎరువులు వేయుట, సస్యరక్షణ, కలుపు తీయుట.

జొన్న : రబీ జొన్న వేయుటకు దుక్కులు తయారు చేయుట.

వేరుశనగ : సస్యరక్షణ, ఎరువులు వేయుట.

పసుపు : ఆగస్టులో నాటిన పైరులో కలుపు తీయుట, జూన్‍లో నాటిన పంటకు పొటాష్ వంటి ఎరువులు వేయుట. సస్యరక్షణ చర్యలు.

కూరగాయలు : క్యాబేజి, కాలిఫ్లవర్ పంటలకు నారు పోయుట.

### ఉత్తర కార్తె
ప్రధాన వ్యాసం వ్యవసాయ పంచాంగం - ఉత్తర కార్తె

సజ్జ : రబీ పంటలకు రసాయనిక ఎరువులు వేయుట, విత్తుట.

వేరుశనగ : సస్యరక్షణ.

ఆముదం : సస్యరక్షణ.

మిరప : మిరప తోటలలో ఖాళీలను పూరించుట, సస్యరక్షణ, అంతరకృషి.

పొగాకు : నారుమడిలో సస్యరక్షణ, పొగాకు వేయబోయే చేలలో దుక్కులు దున్నుట.

కూరగాయలు : వంగ, టొమాటో నాట్లు.

పండ్లు : ఎక్కువ వర్షపాతం గల ప్రాంతాల్లో నిమ్మ మొక్కలు నాటుట. అరటి నాట్లకు నేలను తయారు చేయుట. విత్తనం పిలకలను సేకరించుట.

సజ్జ : కోతలు

నువ్వులు : జూన్ నెలలో వేసిన పైరు కోతలు

ప్రత్తి : సస్యరక్షణ

పశుగ్రాసాలు : శీతాకాలపు పశుగ్రాసాల విత్తనం సేకరించుట, నేలను తయారు చేయుట.

### హస్త - చిత్త కార్తెలు
ప్రధాన వ్యాసం వ్యవసాయ పంచాంగం - హస్త కార్తె, వ్యవసాయ పంచాంగం - చిత్త కార్తెలు

జొన్న : జూలై నెలలో విత్తిన పైరులో సస్యరక్షణ. రబీ జొన్న విత్తుట, సస్యరక్షణ.

కాయధాన్యాలు : కోతలు, దీర్ఘకాలపు కందికి సస్యరక్షణ, ఉలవ, శనగ విత్తుట.

వేరుశనగ : గుత్తి రకం కాయ తీయుట.

మిరప : అంతరకృషి, సస్యరక్షణ, పచ్చికాయ ఏరుట.

ఉల్లి : నారు పోయుట.

పూలు : గులాబి కత్తిరించుట, ఎరువులు వేయుట.

మొక్కజొన్న : కోతలు.

ప్రత్తి : సస్యరక్షణ.

ఆముదం : అరుణ పైరులో కాయ తీయుట ప్రారంభించుట.

పొగాకు : నాట్లు, మూడవ వారంలో ఖాళీలను పూరించడం.

పసుపు : సస్యరక్షణ, జూన్ నెలలో నాటిన పైరులో కలుపు తీయుట, రసాయనిక ఎరువులు వేయుట, జూలై నెలలో నాటిన పైరులో అంతరకృషి.

కొర్ర : కోతలు

కుసుమ : విత్తుట.

ధనియాలు : విత్తుట.

వాము : విత్తుట.

పశుగ్రాసాలు : లూసర్న్, బర్సీము, పిల్లిపెసర, జనుము విత్తుట.

పండ్లు : కోస్తా జిల్లాల్లో అరటి పిలకల నాట్లు, రేగు పండ్ల మొక్కలు, దానిమ్మ మొక్కల నాటు.

### స్వాతి కార్తె
ప్రధాన వ్యాసం వ్యవసాయ పంచాంగం - స్వాతి కార్తె

వరి : తక్కువ పంటకాలపు రకాల కోతలు.

జొన్న : రబీ జొన్నలో సస్యరక్షణ, ఖరీఫ్‍లో వేసిన తక్కువ పంట కాలపు రకాలు కోతకు వచ్చుట.

వేరుశనగ : తీగ రకం కాయ తీయుట.

గోగు : కోతలు.

పొగాకు : అంతరకృషి

ఆలుగడ్డ : నాటుటకు భూమిని తయారు చేయుట.

మొక్కజొన్న : రబీ పంటకు విత్తనాలు వేయుట.

పశుగ్రాసాలు : చలికాలపు పశుగ్రాసాలు విత్తుట. (పిల్లిపెసర, లూసర్న్)

చిలగడ దుంప : నాటుట.

### విశాఖ కార్తె
ప్రధాన వ్యాసం వ్యవసాయ పంచాంగం - విశాఖ కార్తె

జొన్న : రబీ జొన్నలో అంతరకృషి, తొందరగా విత్తిన వాటికి సస్యరక్షణ, రసాయనిక ఎరువులు వేయుట.

మొక్కజొన్న : రబీ పంటకు విత్తనం వేయుట.

గోధుమ : భూమిని తయారు చేయుట, ఎరువులు వేయుట, రెండవ వారంలో విత్తుట.

ప్రత్తి : ఖరీఫ్ ప్రత్తిలో ఎరువులు.

గోగు : కోసిన గోగు మొక్కలను నీటిలో ఊర వేయుట.

మిరప : అంతరకృషి, సస్యరక్షణ.

పొగాకు : అంతరకృషి, సస్యరక్షణ.

ఉల్లి : నాట్లు.

కాయధాన్యాలు : తక్కువ పంట కాలపు పెసర, మినుము, వరి పండిన పొలాల్లో చల్లుట, కందికి సస్యరక్షణ.

పసుపు : సస్యరక్షణ, జూన్ నెలలో నాటిన పైరులో ఎరువులు వేయుట, ఆఖరి సారి నాగలితో అంతరకృషి.

కాయగూరలు : క్యాబేజి, కాలిఫ్లవర్ నాట్లు, కంద నాట్లు, బిన్నీసు విత్తుట.

పండ్లు : మామిడి తోటలకు సస్యరక్షణ, అరటి నాట్లు.

### అనూరాధ కార్తె
ప్రధాన వ్యాసం వ్యవసాయ పంచాంగం - అనూరాధ కార్తె

వరి : మధ్య కాలిక రకాల కోతలు, రబీ పైర్లకు నారు పోయుట.

మొక్కజొన్న : సస్యరక్షణ.

మిరప : తోటలలో సస్యరక్షణ.

చెరకు : చెరకు తోటలు కొట్టడం ప్రారంభం. కార్శి తోటల పెంపకం, బెల్లం తయారి, చెరకు పిప్పిని పాతరవేయుట.

గోధుమ : ఇంకా విత్తనచో వెంటనే విత్తనం వేయుట.

జొన్న : రబీ పైరులో సస్యరక్షణ.

గోగు : నార తీయుట.

పసుపు : సస్యరక్షణ.

పశుగ్రాసాలు : చెరకు పిప్పిని పాతర వేసి పశుగ్రాసంగా మార్చడం.

కాయధాన్యాలు : కంది విత్తడం

పశువులు : ఈనిక కాలంలో మాయ పడనిచో తగు జాగ్రత్తలు తీసికొనుట, దూడలకు ఏలిక పాములు రాకుండా నివారణ చర్యలు.

పండ్లు : ఫాల్సా కత్తిరింపులు, ఉసిరి కాయలు మార్కెటింగ్, పచ్చళ్ళ తయారీ.

సువాసన మొక్కలు : కోతలు, సుగంధ తైలం తీయుట.

### జ్యేష్ఠ కార్తె
ప్రధాన వ్యాసం వ్యవసాయ పంచాంగం - జ్యేష్ఠ కార్తె

వరి : దీర్ఘకాలిక రకాల కోతలు, రబీ నారుమళ్ళకు ఎరువులు వేయుట, సస్యరక్షణ.

మొక్కజొన్న : అంతరకృషి, సస్యరక్షణ, రసాయనిక ఎరువులు వేయుట.

గోధుమ : అంతరకృషి, సస్యరక్షణ, రసాయనిక ఎరువులు వేయుట.

కాయధాన్యాలు : దీర్ఘకాలిక కంది రకాలు కోతకు వచ్చుట.

మిరప : సస్యరక్షణ.

పొగాకు : తలలు త్రుంచుట, సస్యరక్షణ.

చెరకు : నరుకుట, బెల్లం తయారీ.

పసుపు : ఆగస్టులో నాటిన పైరుకు రసాయనిక ఎరువులు వేయుట. అన్ని ఋతువుల్లో నాటిన పైర్లకు సస్యరక్షణ, ఎరువులు వేయుట.

పూలు : గులాబీల్లో బడ్డింగ్ చేయుట, ఎరువులు వేయుట.

ప్రత్తి : మాగాణి ప్రత్తికి భూమిని తయారు చేయుట.

ఆముదం : దీర్ఘకాలిక రకాల కాయ తీయుట ప్రారంభించుట.

పండ్లు : ఫాల్సా కత్తిరింపులు, ఉసిరిక, నిమ్మకాయ పచ్చళ్ల తయారీ.

సువాసన మొక్కలు : కోతలు, తైలం తీయుట.

### మూల కార్తె
ప్రధాన వ్యాసం వ్యవసాయ పంచాంగం - మూల కార్తె

వరి : నారుమడికి ఎరువులు వేయుట, దాళ్వా లేక తాబి వరినాట్లకు పొలం తయారు చేయుట.

మొక్కజొన్న : అంతరకృషి, సస్యరక్షణ, ఎరువులు వేయుట.

గోధుమ : సస్యరక్షణ, రసాయనిక ఎరువులు వేయుట.

రాగులు : రాగి విత్తుట.

కాయధాన్యాలు : పెసర, మినుములను వరి పండించిన భూముల్లో విత్తుట, కంది కోతలు, కంది మొడెం పంటగా సాగు చేయుట.

మిరప : పండు కాయలు కోయుట.

చెరకు : తెలంగాణా జిల్లాలో నాట్లు.

ఉల్లి : వరి పండించిన నేలల్లో నాటుట.

వేరుశనగ : వరి పండించిన చేలలో విత్తుట.

పండ్లు : అరటికి పిలకలు తీయుట. నాటిన పిలకలకు ఎరువులు వేయుట.

### పూర్వాషాడ - ఉత్తరాషాడ కార్తెలు
ప్రధాన వ్యాసం వ్యవసాయ పంచాంగం - పూర్వాషాడ కార్తె, వ్యవసాయ పంచాంగం - ఉత్తరాషాడ కార్తె

వరి : తాబీ లేక దాళ్వా వరి నాట్లు, నాటిన వరికి కలుపు తీయుట, సస్యరక్షణ.

జొన్న : సంకర జొన్నకు నేలను తయారు చేయుట, విత్తనం వేయుట.

సజ్జ : వేసవి పంటకు నేల తయారి - విత్తనం వేయుట.

ప్రత్తి : మాగాణి ప్రత్తికి నేలను తయారు చేయుట.

మొక్కజొన్న : ఎరువులు వేయుట, అంతరకృషి.

పసుపు : మే నెలలో ఆర్మూర్, కొరుట్ల, మెట్టుపల్లి, యితర ప్రాంతాలలో నాటిన కస్తూరి రకం పసుపు త్రవ్వుట, విత్తనం నిల్వ చేసుకొనుట.

వేరుశనగ : డిశంబరులో విత్తిన వేరుశనగకు అంతరకృషి, తెలంగాణా ప్రాంతంలో నీటి వసతి క్రింద విత్తుట.

ఆముదం : విత్తుట

చెరకు : తెలంగాణా జిల్లాల్లో నాటిన పైరుకు, కార్శి తోటల్లో ఎరువులు వేయుట, సస్యరక్షణ, కోస్తా రాయలసీమల్లో క్రొత్త తోటలను నాటుట.

పప్పు దినుసులు : వరి పొలాలందు (మాగాణిలో) నవంబరులో వేసిన మినుము, పెసర కోతలు.

కూరగాయలు : బఠాణికాయ ఏరుట, ధనియాలు కోతలు

పండ్లు : మామిడిపై తేనె మంచు పురుగు నివారణ చర్యలు, అరటి, ద్రాక్ష నాట్లకు గుంతలు త్రవ్వుట, ఉసిరి కాయలు అమ్ముట, నిల్వచేయుట.

పువ్వులు : గులాబి, మల్లెల కత్తిరింపులు, ఎరువులు వేయుట, చేమంతి పూల కోతలు.

ధాన్య నిల్వలు : విత్తనాలు నిల్వ చేసుకొనుటలో జాగ్రత్తలు తీసుకొనుట, నిల్వ ఉంచిన ధాన్యానికి పురుగు పట్టకుండా శాస్త్రీయ పద్ధతులను పాటించుట.
### శ్రవణం కార్తె

### ధనిష్ఠా కార్తె
ప్రధాన వ్యాసం వ్యవసాయ పంచాంగం - ధనిష్ఠా కార్తె

వరి : ముందు మాసాల్లో నాటిన వరికి రెండవ దఫా ఎరువులు వేయుట, కలుపు తీయుట.

జొన్న : రబీ జొన్న కోతలు, వేసవి పంటకు ఎరువులు వేయుట, అంతరకృషి.

గోధుమ : కోస్తా జిల్లాల్లో కోతలు, తెలంగాణాలో నీరు పెట్టుట, సస్యరక్షణ, ఎలుకల నిర్మూలన.

సజ్జ : వేసవి పంట విత్తుట, ఎరువులు వేయుట.

ప్రత్తి : మొక్కలు పలచన చేయుట. ఎరువులు వేయుట, సస్యరక్షణ

చెరకు : మూలకార్తెలో (ముందు మాసాలలో) నాటిన పంటకు, కార్శి తోటలకు ఎరువులు వేయుట.

వేరుశనగ : వరి పొలాల్లో వేసిన పంటకు సస్యరక్షణ

కుసుమ : కోతలు మార్కెట్‍కు పంపుట

ఆముదం : ముందు మాసాలలో విత్తిన పంటకు సస్యరక్షణ

పొగాకు : ఆకు కోత, క్యూరింగ్ చేయుట.

మిరప : కరీంనగర్, వరంగల్ ప్రాంతాల్లో పండు కాయ ఏరుట, అమ్ముట

పండ్లు : ద్రాక్ష గుత్తులు కత్తిరించుట - మార్కెట్‍కు సస్యరక్షణ, పండ్లను నిల్వ చేయుట.

### శతభిషా కార్తె
ప్రధాన వ్యాసం వ్యవసాయ పంచాంగం - శతభిషా కార్తె

మినుము : వరి మాగాణుల్లో వేసిన మినుము కోతలు.

వేరుశనగ : వేసవి పంటకు సస్యరక్షణ, తెలంగాణా జిల్లాల్లో విత్తిన పంటకు ఎరువులు వేయుట.

ఆముదం : సస్యరక్షణ, తెలంగాణాలో విత్తిన పంటకు అంతరకృషి.

పసుపు : సస్యరక్షణ, తెలంగాణాలో విత్తిన పంటకు అంతరకృషి.

కూరగాయలు : బెండ విత్తుట, బీర, సొర పాదులు వేయుట, టమాట, వంగ విత్తనం తీయుట.

మెంతులు : కోతలు - విత్తనం తీయుట.

జీలకర్ర : కోతలు - విత్తనం తీయుట.

పండ్లు : ద్రాక్ష గుత్తులు కోయుట - అమ్ముట, పండ్ల పానీయాలు తయారు చేయుట.

మిరప : ఏరుట, మార్కెట్‍కు పంపుట.

### పూర్వాబాధ్ర కార్తె
ప్రధాన వ్యాసం వ్యవసాయ పంచాంగం - పూర్వాబాధ్ర కార్తె

వరి : రెండవ పంటకు ఎరువులు వేయుట, సస్యరక్షణ

గోధుమ : తెలంగాణా రాయలసీమ జిల్లాల్లో కోతలు.

జొన్న : వేసవి పంటకు సస్యరక్షణ.

ప్రత్తి : ఎరువులు వేయుట - సస్యరక్షణ, ఎడ సేద్యం.

రాగి : రబీ రాగి కోతలు

సజ్జ : సస్యరక్షణ

వేరుశనగ : ఎరువులు - సస్యరక్షణ

పసుపు : జూలైలో నాటిన పసుపు త్రవ్వుట.

మిరప : ఎండు కాయలు అమ్ముట, విత్తనం తయారు చేయుట.

పొగాకు : ఆకు కోయుట, క్యూరింగ్

చెరకు : జనవరిలో నాటిన పైరుకు ఎరువులు వేయుట, సస్యరక్షణ

పప్పుదినుసులు : మాగాణిలో విత్తిన పెసర, మినుము పంటకు వచ్చుట.

ఆకుకూరలు : పాల, తోట, చుక్క కూరలు విత్తుట.

అల్లం : పంట త్రవ్వకాలు

పువ్వులు : చేమంతి పూలు ఏరుట.

### ఉత్తరబాధ్రా కార్తె
ప్రధాన వ్యాసం వ్యవసాయ పంచాంగం - ఉత్తరబాధ్రా కార్తె

పసుపు : పంటకాలు మార్కెట్‍కు పంపుట, విత్తనం సేకరించుట.

ఆముదం : సస్యరక్షణ

అల్లం : త్రవ్వకాలు, అమ్మకాలు, శొంటి తయారీ.

గోధుమ : ఆలస్యంగా విత్తిన పంట కోతలు

వేరుశనగ : డిశెంబర్‍లో విత్తిన పంట నుండి కాయ త్రవ్వుట.

పండ్లు : ద్రాక్ష పండ్ల ఎగుమతి, నిల్వలు పానీయాలు తయారు చేయుట.

కూరగాయలు : వేసవి కూరగాయల పెంపకం.

పప్పు దినుసులు : పెసర, మినుము కోతలు

ఖర్భూజ తర్బూజ : సస్యరక్షణ, తొందరగా విత్తిన పంటలు కోతలకు తయారగుట.

ఉల్లిగడ్డ : డిశంబర్‍లో నాటిన ఉల్లి త్రవ్వకాలు

వరి : అశ్వని కార్తెలో వేయబోయే వరిని విత్తుట

### రేవతి కార్తె
ప్రధాన వ్యాసం వ్యవసాయ పంచాంగం - రేవతి కార్తె

వరి : స్వల్పకాలిక రకాల కోతకు తయారి, అశ్వనీ కార్తె వరికి పొలం తయారి.

జొన్న : జనవరి మొదటి వారంలో విత్తిన జొన్న కంకులకు పురుగుల నుండి రక్షణ.

వేరుశనగ : డిశంబర్ ఆఖరులో విత్తిన పంట త్రవ్వకాలు.

ప్రత్తి : మాగాణి ప్రత్తిలో కాయ తొలిచే పురుగు నివారణకు మందులు చల్లుట

చెరకు : అంతరకృషి, నీరు పెట్టుట, బోదె సవరింపులు

పసుపు : ఆగస్టులో నాటిన పంట త్రవ్వకాలు, వండుట, మార్కెట్‍కు పంపుట.

పొగాకు : అమ్మకాలు.

పండ్లు : నిమ్మ, నారింజలో ఎండు కొమ్మల కత్తిరింపు, బోర్డో మిశ్రమం పూయుట, గజ్జి రాకుండా మందులు చల్లుట, ద్రాక్ష అమ్మకాలు పూర్తి చేయుట, అరటికి అంతరకృషి.

కూరగాయలు : ఉల్లిగడ్డల త్రవ్వకం, ఆకు కూరలకు ఎరువులు వేయుట, కాకర పాదులు తయారు చేయుట.

అల్లం : త్రవ్వకాలు పూర్తి చేయుట, దుక్కులు తయారు చేయుట.

## ముద్రణలు
ఆచార్య ఎన్.జి.రంగా వ్యవసాయ విశ్వవిద్యాలయం వారు ప్రతి సంవత్సరం ఏ కార్తెలో ఏ పంటలు వేయాలి, ఏ పంటలు వేస్తే అధిక దిగుబడులు వస్తాయి, ఏ నేలలో ఏ పంటలు వేయాలి, ఏ పంటలు వేస్తే అధిక లాభాలు వస్తాయి వంటి అనేక విషయాలను కూలంకషంగా వివరించిన పుస్తకాన్ని ముద్రించి ఆంధ్రప్రదేశ్ రాష్ట్ర రైతాంగానికి అంకితమిస్తుంది.

## ఇవి కూడా చూడండి
*కార్తె

## బయటి లింకులు

## మూలాలు
*ఆచార్య ఎన్.జి.రంగా వ్యవసాయ విశ్వవిద్యాలయం వారు ముద్రించిన వ్యవసాయ పంచాంగం

వర్గం:వ్యవసాయం